Δήμος Αρφαρών

Ο Δήμος Αρφαρά ήταν δήμος του νομού Μεσσηνίας που συστάθηκε με το πρόγραμμα Καποδίστριας από τη συνένωση παλαιότερων κοινοτήτων της περιοχής, που αποτέλεσαν στη συνέχεια τα δημοτικά διαμερίσματα του δήμου. Λειτούργησε την περίοδο 1998 -2010 οπότε και καταργήθηκε με την εφαρμογή του προγράμματος Καλλικράτης και εντάχθηκε στον νέο δήμο Καλαμάτας. Βρισκόταν στα βορειοανατολικά του νομού. Ο δήμος αποτελούταν από 8 δημοτικά διαμερίσματα και είχε συνολικό πληθυσμό 2.292 κατοίκους σύμφωνα με την απογραφή του 2001. Έδρα του δήμου ήταν το Αρφαρά.

Το Αρφαρά βρίσκεται 19χλμ βορειοδυτικά της Καλαμάτας, σε υψόμετρο 100 μέτρων από την επιφάνεια της θάλασσας. Χτίστηκε γύρω στο 1834 και εγκαταστάθηκαν εκεί οι κάτοικοι του Άνω Αρφαρά. Στην Τουρκοκρατία ήταν φωλιά κλεφταρματολισμού (τα ιστορικά Σαμπάζικα). Το χωριό είναι χτισμένο στους πρόποδες της βουνοσειράς Συρόκα. Το Αρφαρά αναπτύχθηκε στην κτηνοτροφία και στη γεωργία, στις δε τελευταίες δεκαετίες έδωσε αρκετούς επιστήμονες, ανθρώπους των γραμμάτων, εμπόρους και επιχειρηματίες. Το 1870 θεμελιώνεται και αποπερατώνεται το 1879 ο περικαλλής καθεδρικός ναός των Αγίων Θεοδώρων. Η θολωτή στέγη του στηρίζεται σε 8 κίονες με ανάγλυφα κιονόκρανα. Το Αρφαρά διαθέτει Δημοτικό, Γυμνάσιο και Λύκειο καθώς επίσης και Ιατρείο, Πνευματικό Κέντρο και σύγχρονο γήπεδο ποδοσφαίρου με χλοοτάπητα.

Διαίρεση
Ο δήμος περιλάμβανε τα παρακάτω δημοτικά διαμερίσματα και οικισμούς:
  Δ.δ. Αρφαρά  [ 1.050 ]   
 το Αρφαρά [ 990]   
 ο Άγιος Κωνσταντίνος [ 54 ]   
 το Άνω Αρφαρά [ 6 ]   
  Δ.δ. Αγίου Φλώρου  [ 202 ]   
 ο Άγιος Φλώρος [ 153 ]   
 τα Χριστοφιλαίικα [ 49 ]   
 Δ.δ. Αγρίλου   --  ο Άγριλος [ 138 ]
 Δ.δ. Βελανιδιάς   --  η Βελανιδιά [ 85 ]
  Δ.δ. Βρομόβρυσης  [ 193 ]   
 η Βρομόβρυση [ 40 ]   
 η Άνω Βρομόβρυση [ 45 ]   
 το Δρέμι [ 47 ]   
 η Κρασοπούλα [ 51 ]   
 Δ.δ. Πηδήματος   --  το Πήδημα [ 206 ]
 Δ.δ. Πλατέος   --  το Πλατύ [ 340 ]
  Δ.δ. Σταματινού  [ 78 ]   
 το Σταματινό [ 65 ]   
 η Πελεκητή [ 13 ]

Αθλητισμός
 Αστέρας Αρφαρών

Εξωτερικοί Σύνδεσμοι
Υπουργείο εσωτερικών, δήμοι του σχεδίου Καποδίστριας 

Α